VIDINÁ – Šiesti príslušníci Hasičského a záchranného zboru (HaZZ) na dvoch kusoch techniky spolu so piatimi členmi Dobrovoľného hasičského zboru (DHZ) zasahovali pri požiari prístavby rodinného domu vo Vidinej v okrese Lučenec. O udalosti informoval Igor Ubrankovič z Operačného strediska HaZZ v Banskej Bystrici.
"Ide o požiar prístavby rodinného domu. V súčasnej dobe prebiehajú lokalizačné práce," konkretizoval Ubrankovič.
Doplnil, že na miesto udalosti smeruje zisťovateľ príčin vzniku požiarov HaZZ.
Foto: ilustračné, Unsplash.com